Noen av ursnutebillene er betydelige skadegjørere. Artene i slekten lever på korn, frø og andre lagrede matvarer. Kornsnutebillen gjør særlig mye skade på lagret korn. Denne billen er 3 –5 mm lang og brun. Hver hunn kan legge 150-200 egg. Hun gnager et hull i et korn, legger et egg der og forsegler hullet. Larven utvikler seg inne i kornet og huler det etter hvert helt ut slik at bare skallet blir igjen. Kornsnutebillen er avhengig av relativt høye temperaturer og høy luftfuktighet – fuktighetsinnholdet i kornet må være minst 10 % og luftfuktigheten minst 50 %. Billene kan gå gjennom flere generasjoner på et år. Som de fleste andre skadedyr på lagrede matvarer stammer artene i slekten fra varme områder, men er i dag spredt over det meste av verden. De kan ikke overleve utendørs i Norge. er også funnet innendørs i Norge, men har ikke etablert permanente kolonier her. En tredje art, , angriper belger og frø av tamarind i tropiske områder.